Salman Al-Faraj. Salmon Mohammed Al-Faraj ()1989-yil 1-avgustda tugʻilgan — Saudiya Arabistonilik professional futbolchi, "Al-Hilol" va Saudiya Arabistoni milliy terma jamoasi yarim himoyachisi va sardori. Terma jamoadagi faoliyat. Salmonning milliy terma jamoasi bilan birinchi oʻyini 2012-yil 14-oktabr kuni Saudiya Arabistonining al-Hasa shahridagi Shahzoda Abdulla bin Jalaviy stadionida oʻtkazilgan xalqaro oʻrtoqlik uchrashuvida Kongoga qarshi boʻldi. Uchrashuv 3:2 hisobidagi gʻalaba bilan yakunlandi. Salmon terma jamoadagi birinchi golini 2015-yil 3-sentabr kuni Saudiya Arabistonining Jidda shahridagi King Abdulla Sports City stadionida 2018-yilgi Jahon chempionati saralashining ikkinchi bosqichida Sharqiy Timorga qarshi oʻyinda urgan edi. Uchrashuv 7:0 hisobidagi gʻalaba bilan yakunlandi. 2018-yilning may oyida u Saudiya Arabistoni terma jamoasining Rossiyada boʻlib oʻtadigan 2018-yilgi Jahon Chempionati uchun tarkibidan joy oldi. 4-iyun kuni Salmon jahon chempionati uchun 23 nafar futbolchidan iborat tarkibga kiritildi. 25-iyun kuni Saudiya Arabistoni turnirning guruh bosqichidagi Misr ustidan 2:1 hisobida gʻalaba qozongan soʻnggi oʻyinida Salmon penaltidan hisobni tenglashtirgan va jahon chempionatidagi ilk golini kiritgan. Bu Saudiya Arabistonining turnirdagi yagona gʻalabasi edi va jamoa turnirni guruh bosqichida yakunladi.